title: 2011/660/: Decizia Consiliului din 3 octombrie 2011 de numire a șase membri polonezi și a șase supleanți polonezi în cadrul Comitetului Regiunilor

text:
               7.10.2011

               RO

               Jurnalul Oficial al Uniunii Europene

               L 263/17

         DECIZIA CONSILIULUI
   din 3 octombrie 2011
   de numire a șase membri polonezi și a șase supleanți polonezi în cadrul Comitetului Regiunilor
   (2011/660/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului polonez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Șase locuri de membri în cadrul Comitetului Regiunilor au devenit vacante ca urmare a încheierii mandatelor domnului Jacek CZERNIAK, domnului Konstanty DOMBROWICZ, domnului Marcin JABŁOŃSKI, domnului Witold KROCHMAL, domnului Marek NAWARA și domnului Bogusław ŚMIGIELSKI. Cinci locuri de supleanți au devenit vacante ca urmare a încheierii mandatelor domnului Jan DZIUBIŃSKI, domnului Władysław HUSEJKO, domnului Tadeusz KOWALCZYK, domnului Andrzej MATUSIEWICZ și domnului Robert SOSZYŃSKI. Un loc de supleant a devenit vacant ca urmare a numirii domnului Pawel ADAMOWICZ în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           domnul Pawel ADAMOWICZ, Prezydent Miasta Gdańska

                           —

                           domnul Olgierd GEBLEWICZ, Marszałek Województwa Zachodniopomorskiego

                           —

                           domnul Krzysztof HETMAN, Marszałek Województwa Lubelskiego

                           —

                           domnul Witold KROCHMAL, Radny Miasta i Gminy Wołów (schimbare de mandat)

                           —

                           domnul Marek SOWA, Marszałek Województwa Małopolskiego

                           —

                           domnul Witold STĘPIEŃ, Marszałek Województwa Łódzkiego

                     și

               (b)

               în calitate de supleanți:

                           —

                           domnul Jacek CZERNIAK, Radny Województwa Lubelskiego

                           —

                           domnul Marcin JABŁOŃSKI, Radny Województwa Lubuskiego

                           —

                           domnul Bogdan DYJUK, Przewodniczący Sejmiku Województwa Podłaskiego

                           —

                           domnul Arkadiusz GODLEWSKI, Przewodniczący Rady Miasta Katowice

                           —

                           doamna Teresa KUBAS-HUL, Przewodnicząca Sejmiku Województwa Podkarpackiego

                           —

                           doamna Hanna ZDANOWSKA, Prezydent Miasta Łodzi.

         Articolul 2
   Prezenta decizie intră în vigoare la data adoptării.

      Adoptată la Luxemburg, 3 octombrie 2011.

            Pentru Consiliu

            Președintele

         J. FEDAK

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia (UE) 2016/702 a Băncii Centrale Europene din 18 aprilie 2016 de modificare a Deciziei (UE) 2015/774 privind un program de achiziționare de active de către sectorul public de pe piețele secundare (BCE/2016/8)

text:
                  11.5.2016

                  RO

                  Jurnalul Oficial al Uniunii Europene

                  L 121/24

            DECIZIA (UE) 2016/702 A BĂNCII CENTRALE EUROPENE
      din 18 aprilie 2016
      de modificare a Deciziei (UE) 2015/774 privind un program de achiziționare de active de către sectorul public de pe piețele secundare (BCE/2016/8)
      CONSILIUL GUVERNATORILOR BĂNCII CENTRALE EUROPENE,
      având în vedere Tratatul privind funcționarea Uniunii Europene, în special articolul 127 alineatul (2) prima liniuță,
      având în vedere Statutul Sistemului European al Băncilor Centrale și al Băncii Centrale Europene, în special articolul 12.1 al doilea paragraf, coroborat cu articolul 3.1 prima liniuță și articolul 18.1,
      întrucât:

                  (1)

                  Decizia (UE) 2015/774 a Băncii Centrale Europene (BCE/2015/10) (1) a instituit un program de achiziționare de active de către sectorul public de pe piețele secundare (secondary markets public sector asset purchase programme) (denumit în continuare „PSPP”), care a extins programele existente în Eurosistem pentru achiziționarea de active pentru a include valorile mobiliare din sectorul public. PSPP face parte, împreună cu al treilea program de achiziționare de obligațiuni garantate (third covered bond purchase programme), cu programul de achiziționare de titluri garantate cu active (asset-backed securities purchase programme) și cu viitorul program de achiziționare de titluri emise de sectorul corporativ (corporate sector purchase programme), din programul extins de achiziționare de active (asset purchase programme) (denumit în continuare „APP”). APP este menit să contribuie la transmiterea politicii monetare, să faciliteze furnizarea de credite către economia zonei euro, să relaxeze condițiile pentru luarea de împrumuturi de către gospodării și firme și să contribuie la revenirea ratelor inflației la niveluri mai mici dar apropiate de 2 % pe termen mediu, în conformitate cu obiectivul principal al Băncii Centrale Europene de menținere a stabilității prețurilor.

                  (2)

                  În conformitate cu mandatul Consiliului guvernatorilor de a asigura stabilitatea prețurilor, anumite caracteristici ale PSPP ar trebui modificate pentru a asigura o ajustare susținută a inflației către valori mai mici, dar apropiate de 2 % pe termen mediu. Modificările sunt în conformitate cu mandatul Consiliului guvernatorilor privind politica monetară și reflectă în mod corespunzător preocupările privind gestionarea riscurilor.

                  (3)

                  Mai exact, pentru atingerea obiectivelor PSPP, lichiditatea furnizată pieței prin achizițiile lunare combinate efectuate în cadrul APP ar trebui majorate la 80 de miliarde EUR.

                  (4)

                  În plus, ar trebui majorate limitele în ceea ce privește emisiunea și emitentul pentru titlurile tranzacționabile emise de organizații internaționale și bănci de dezvoltare multilaterală eligibile. Noul prag a fost stabilit pentru a se asigura că achizițiile avute în vedere vor continua să fie proporționale cu obiectivele PSPP, avându-se în vedere și faptul că riscul de obstrucționare a restructurărilor ordonate ale datoriilor este limitat.

                  (5)

                  Începând cu aprilie 2016, ar trebui modificată repartizarea între achizițiile de titluri de natura datoriei tranzacționabile eligibile emise de organizații internaționale și bănci de dezvoltare multilaterală și achizițiile de alte titluri de natura datoriei tranzacționabile eligibile în cadrul PSPP, pentru a asigura îndeplinirea obiectivelor și buna implementare a PSPP pe durata acestuia și la un volum mărit.

                  (6)

                  În plus, pentru evaluarea creditului de către o instituție externă de evaluare a creditului (ECAI) pentru titluri de natura datoriei tranzacționabile, și ratingurile ECAI privind emisiunea ar trebui să fie luate în calcul atunci când nici emitentul, nici garantul nu deține un rating ECAI. Cu toate acestea, ar trebui ca titlul tranzacționabil să aibă oricum ratingul necesar privind emisiunea pentru a îndeplini criteriile de eligibilitate pentru pentru activele tranzacționabile pentru operațiunile de creditare ale Eurosistemului. Decizia (UE) 2015/774 (BCE/2015/10) ar trebui să țină seama de faptul că respectivele criterii de eligibilitate sunt acum incluse în partea a patra la Orientarea (UE) 2015/510 a Băncii Centrale Europene (BCE/2014/60) (2).

                  (7)

                  Prin urmare, Decizia (UE) 2015/774 (BCE/2015/10) ar trebui modificată în mod corespunzător,

            ADOPTĂ PREZENTA DECIZIE:
      Articolul 1
      Modificări
      Decizia (UE) 2015/774 (BCE/2015/10) se modifică după cum urmează:

                  1.

                  La articolul 3, alineatul (2) se înlocuiește cu următorul text:
                  „(2)   Pentru a fi eligibile pentru achiziție în cadrul PSPP, titlurile de natura datoriei tranzacționabile respectă criteriile de eligibilitate pentru activele tranzacționabile pentru operațiunile de creditare ale Eurosistemului, în conformitate cu partea a patra din Orientarea (UE) 2015/510 a Băncii Centrale Europene (BCE/2014/60) (*), sub rezerva următoarelor cerințe:

                              (a)

                              emitentul sau garantul titlurilor de natura datoriei tranzacționabile are o evaluare a calității creditului de cel puțin nivelul 3 al calității creditului din grila armonizată de evaluare a Eurosistemului, exprimată sub forma a cel puțin unui rating de credit public furnizat de o instituție externă de evaluare a creditului (ECAI) acceptată în mecanismul Eurosistemului de evaluare a creditului;

                              (b)

                              în cazul în care sunt disponibile mai multe ratinguri ECAI privind emitentul sau mai multe ratinguri ECAI privind garantul, se aplică regula celui mai bun rating, respectiv se aplică cel mai bun rating ECAI disponibil privind emitentul sau cel mai bun rating ECAI disponibil privind garantul. În cazul în care îndeplinirea cerințelor de calitate a creditului este stabilită pe baza unui rating ECAI privind garantul, garanția are caracteristicile unei garanții acceptabile, astfel cum este prevăzut la articolul 87 și articolele 113-115 din Orientarea (UE) 2015/510 (BCE/2014/60);

                              (c)

                              în lipsa unui rating ECAI privind emitentul și a unui rating ECAI privind garantul, un titlu de natura datoriei tranzacționabil are cel puțin un rating ECAI privind emisiunea de cel puțin nivelul 3 al calității creditului din grila armonizată de evaluare a Eurosistemului;

                              (d)

                              în cazul în care evaluarea creditului furnizată de o ECAI acceptată pentru emitent, garant sau emisiune nu este conformă cu o calitate a creditului de cel puțin nivelul 3 din grila armonizată de evaluare a Eurosistemului, titlurile de natura datoriei tranzacționabile sunt eligibile numai dacă sunt emise sau garantate pe deplin de administrațiile centrale ale statelor membre din zona euro în cadrul unui program de asistență financiară și dacă pentru aceste titluri aplicarea pragului de calitate a creditului al Eurosistemului este suspendată de Consiliul guvernatorilor în conformitate cu articolul 8 din Orientarea BCE/2014/31 (**);

                              (e)

                              în cazul unei examinări a unui program de asistență financiară în curs, eligibilitatea pentru achiziții în cadrul PSPP se suspendă și se reia numai în cazul unui rezultat pozitiv al examinării.

                     (*)  Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară a Eurosistemului (BCE/2014/60) (JO L 91, 2.4.2015, p. 3)."

                     (**)  Orientarea BCE/2014/31 a Băncii Centrale Europene din 9 iulie 2014 privind măsuri suplimentare temporare legate de operațiunile de refinanțare din Eurosistem și eligibilitatea colateralului și de modificare a Orientării BCE/2007/9 (JO L 240, 13.8.2014, p. 28).”"

                  2.

                  Articolul 5 se înlocuiește cu următorul text:
                  „Articolul 5
                  Limitele achizițiilor
                  (1)   Sub rezerva articolului 3, în cadrul PSPP, titlurilor de natura datoriei tranzacționabile care îndeplinesc criteriile prevăzute la articolul 3 li se aplică o limită din emisiune pentru fiecare număr internațional de identificare a valorilor mobiliare (international securities identification number) (ISIN), după consolidarea deținerilor din toate portofoliile băncilor centrale din Eurosistem. Limita din emisiune este:

                              (a)

                              50 % pentru fiecare ISIN pentru titluri de natura datoriei tranzacționabile eligibile emise de organizații internaționale și bănci de dezvoltare multilaterală eligibile;

                              (b)

                              33 % pentru fiecare ISIN pentru alte titluri de natura datoriei tranzacționabile eligibile, și ca excepție 25 % pentru fiecare ISIN pentru astfel de titluri de natura datoriei tranzacționabile eligibile care cuprind o clauză de acțiune colectivă (collective action clause) (CAC) diferită de modelul de CAC aplicabil zonei euro care a fost elaborat de Comitetul economic și financiar și pus în aplicare de statele membre în conformitate cu articolul 12 alineatul (3) din Tratatul de instituire a Mecanismului european de stabilitate, dar va fi majorată la 33 % cu condiția verificării de la caz la caz a faptului că deținerea a 33 % pentru fiecare ISIN de astfel de titluri nu ar conduce la situația în care băncile centrale din Eurosistem ar dobândi dețineri minoritare de blocare în restructurările ordonate ale datoriilor.

                        (2)   Toate titlurile de natura datoriei tranzacționabile eligibile pentru achiziție în cadrul PSPP și care au scadențele reziduale prevăzute la articolul 3 fac obiectul unei limite agregate, după consolidarea deținerilor în toate portofoliile băncilor centrale din Eurosistem, de:

                              (a)

                              50 % din titlurile scadente ale unui emitent care este o organizație internațională eligibilă sau o bancă de dezvoltare multilaterală eligibilă; sau

                              (b)

                              33 % din titlurile scadente ale unui emitent care este diferit de o organizație internațională eligibilă sau o bancă de dezvoltare multilaterală eligibilă.

                        (3)   În ceea ce privește titlurile de natura datoriei prevăzute la articolul 3 alineatul (2) litera (d), se aplică limite diferite în ceea ce privește emisiunea și emitentul. Aceste limite vor fi stabilite de Consiliul guvernatorilor prin luarea în considerare în mod corespunzător a elementelor de gestionare a riscurilor și de funcționare a pieței.”

                  3.

                  La articolul 6, alineatul (1) se înlocuiește cu următorul text:
                  „(1)   Din valoarea contabilă a achizițiilor de titluri de natura datoriei tranzacționabile care sunt eligibile în cadrul PSPP, 10 % sunt achiziționate sub formă de titluri emise de organizații internaționale și bănci de dezvoltare multilaterală eligibile, iar 90 % sunt achiziționate sub formă de titluri emise de administrații centrale, regionale sau locale eligibile și de agenții recunoscute sau, atunci când este posibil în temeiul articolului 3 alineatul (4) din prezenta decizie, sub formă de titluri emise de societăți nefinanciare publice eligibile. Această alocare face obiectul revizuirii de către Consiliul guvernatorilor. Achizițiile de titluri de natura datoriei emise de organizații internaționale, bănci de dezvoltare multilaterală și administrații regionale și locale eligibile sunt efectuate numai de către BCN.”

                  4.

                  La articolul 6, alineatul (2) se înlocuiește cu următorul text:
                  „(2)   Cota BCN din valoarea contabilă a achizițiilor de titluri de natura datoriei tranzacționabile care sunt eligibile în cadrul PSPP este de 90 %, iar restul de 10 % este achiziționat de BCE. Distribuția achizițiilor între jurisdicții se realizează în conformitate cu grila de repartiție pentru subscrierea capitalului BCE prevăzută la articolul 29 din Statutul SEBC.”

            Articolul 2
      Intrarea în vigoare
      Prezenta decizie intră în vigoare la 19 aprilie 2016. Se aplică de la 19 aprilie 2016.

         Adoptată la Frankfurt pe Main, 18 aprilie 2016.

               Președintele BCE

            Mario DRAGHI

         (1)  Decizia (UE) 2015/774 a Băncii Centrale Europene din 4 martie 2015 privind un program de achiziționare de active de către sectorul public de pe piețele secundare (BCE/2015/10) (JO L 121, 14.5.2015, p. 20).

         (2)  Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară a Eurosistemului (BCE/2014/60) (JO L 91, 2.4.2015, p. 3).


title: Decizia Consiliului din 28 noiembrie 1997 privind punerea în aplicare a Poziției comune 95/544/PESC în legătură cu Nigeria

text:
               18/Volumul 01

               RO

               Jurnalul Ofícial al Uniunii Europene

               43

         31997D0820

               L 338/7

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 28 noiembrie 1997
   privind punerea în aplicare a Poziției comune 95/544/PESC în legătură cu Nigeria
   (97/820/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul J.2 al acestuia,
   întrucât, la 4 decembrie 1995, Consiliul a definit, în temeiul articolului J.2 din Tratatul privind Uniunea Europeană, Poziția comună 95/544/PESC în legătură cu Nigeria (1);
   întrucât aplicarea Poziției comune 95/544/PESC a fost prelungită până la 1 noiembrie 1998 prin Decizia 97/821/PESC a Consiliului (2);
   întrucât ar trebui stabilite unele orientări pentru punerea în aplicare a poziției comune menționate anterior,
   DECIDE:
   Articolul 1
   (1)   Statele membre ale Uniunii pot acorda vize oricăror resortisanți nigerieni care participă la o conferință internațională pe teritoriul lor, mai ales pentru întâlnirile din cadrul celei de-a patra Convenții ACP-CE, semnată la Lomé la 15 decembrie 1989.
   (2)   Dorind să-și onoreze angajamentele internaționale, statele membre pot permite derogări de la alineatul (1) din poziția comună 95/544/PESC:

               —

               în temeiul dispozițiilor unui acord de sediu;

               —

               pentru a da curs angajamentelor asumate anterior adoptării poziției comune în 1995, în special cu privire la evenimente sportive organizate de către federațiile internaționale de sport, cum ar fi Cupa Mondială de fotbal din 1998 și meciurile deja organizate în pregătirea acesteia, precum și Campionatul Mondial de baschet din 1998.

         Statele membre informează federațiile de sport asupra dispozițiilor prezentei decizii.
   (3)   Excepții de la alineatul (1) din Poziția comună 95/544/PESC pot fi permise, de asemenea, în scopuri umanitare urgente.
   Articolul 2
   Vizele se acordă numai pe bază individuală, după notificarea în prealabil a tuturor statelor membre.
   Articolul 3
   Prezenta decizie se publică în Jurnalul Oficial.

      Adoptată la Bruxelles, 28 noiembrie 1997.

            Pentru Consiliu

            Președintele

         G. WOHLFART

      (1)  JO L 309, 21.12.1995, p. 1.

      (2)  JO L 338, 9.12.1997, p. 8.


title: Decizia Consiliului din 27 iunie 1994 privind încheierea unui Acord cu privire la cooperarea științifică și tehnică între Comunitatea Europeană și Australia

text:
               11/Volumul 09

               RO

               Jurnalul Ofícial al Uniunii Europene

               275

         31994D0457

               L 188/17

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 27 iunie 1994
   privind încheierea unui Acord cu privire la cooperarea științifică și tehnică între Comunitatea Europeană și Australia
   (94/457/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 130m, coroborat cu articolul 228 alineatul (2) prima teză și cu articolul 228 alineatul (3) primul paragraf,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Comunitatea și Australia desfășoară programe specifice de cercetare în domenii de interes comun;
   întrucât, pe baza experienței anterioare în cadrul Înțelegerii dintre Guvernul Australiei și Comisia Comunităților Europene cu privire la cooperarea științifică și tehnologică, încheiate la 12 noiembrie 1986, ambele părți și-au exprimat dorința de a pune bazele unui cadru mai oficial pentru realizarea colaborării în domeniul științei și al tehnologiei;
   întrucât, prin decizia din 21 mai 1992, Consiliul a autorizat Comisia să negocieze un acord cu privire la cooperarea științifică și tehnică între Comunitate și Australia;
   întrucât Comunitatea și Australia estimează că această cooperare le va aduce avantaje reciproce;
   întrucât, fără să aducă atingere dispozițiilor relevante din tratat, acordul și toate activitățile care intră sub incidența acordului nu vor afecta în nici un fel puterile pe care le au statele membre de a întreprinde activități bilaterale cu Australia în domeniul științei, al tehnologiei, al cercetării și al dezvoltării și de a încheia, atunci când este cazul, acorduri în acest sens;
   întrucât prezentul acord a fost semnat, în numele Comunității, la Canberra la 23 februarie 1994;
   întrucât Acordul cu privire la cooperarea științifică și tehnică dintre Comunitatea Europeană și Australia trebuie aprobat,
   DECIDE:
   Articolul 1
   Acordul cu privire la cooperarea științifică și tehnică dintre Comunitatea Europeană și Australia se aprobă în numele Comunității.
   Textul acordului se atașează la prezenta decizie.
   Articolul 2
   Președintele Consiliului procedează la notificările prevăzute la articolul 11 din acord.

      Adoptată la Bruxelles, 27 iunie 1994.

            Pentru Consiliu

            Președintele

         C. SIMITIS

      (1)  JO C 181, 3.7.1993, p. 9.

      (2)  JO C 315, 22.11.1993.

      (3)  JO C 304, 10.11.1993, p. 3.


title: Decizia 2013/354/PESC a Consiliului din 3 iulie 2013 privind Misiunea de Poliție a Uniunii Europene pentru teritoriile palestiniene (EUPOL COPPS)

text:
               4.7.2013

               RO

               Jurnalul Oficial al Uniunii Europene

               L 185/12

         DECIZIA 2013/354/PESC A CONSILIULUI
   din 3 iulie 2013
   privind Misiunea de Poliție a Uniunii Europene pentru teritoriile palestiniene (EUPOL COPPS)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 14 noiembrie 2005, Consiliul a adoptat Acțiunea comună 2005/797/PESC privind Misiunea de Poliție a Uniunii Europene pentru teritoriile palestiniene (1) (EUPOL COPPS) pentru o perioadă de trei ani. Faza operațională a EUPOL COPPS a început la 1 ianuarie 2006.

               (2)

               La 17 decembrie 2010, Consiliul a adoptat Decizia 2010/784/PESC (2) privind Misiunea de Poliție a Uniunii Europene pentru teritoriile palestiniene (EUPOL COPPS), care a continuat EUPOL COPPS începând cu 1 ianuarie 2011. Decizia 2010/784/PESC expiră la 30 iunie 2013.

               (3)

               La 7 iunie 2013, Comitetul politic și de securitate (COPS) a recomandat prelungirea misiunii respective pentru o perioadă suplimentară de 12 luni, până la 30 iunie 2014.

               (4)

               Ar trebui activată celula de supraveghere pentru Misiune.

               (5)

               EUPOL COPPS se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din Tratatul privind Uniunea Europeană (TUE),

         ADOPTĂ PREZENTA DECIZIE:
   Articolul 1
   Misiune
   (1)   Misiunea de Poliție a Uniunii Europene pentru teritoriile palestiniene, denumită în continuare EUPOL COPPS, instituită prin Acțiunea comună 2005/797/PESC (3), își va continua activitatea după 1 iulie 2013.
   (2)   EUPOL COPPS acționează în conformitate cu mandatul misiunii prevăzută la articolul 2.
   Articolul 2
   Mandatul misiunii
   Scopul EUPOL COPPS este de a contribui la instituirea unor structuri de poliție durabile și eficace, sub control palestinian, în conformitate cu cele mai înalte standarde internaționale, în colaborare cu programele Uniunii de construcție instituțională, precum și cu alte eforturi ale comunității internaționale în contextul mai larg al sectorului de securitate, care include și reforma în domeniul justiției penale.
   În acest scop, EUPOL COPPS:

               (a)

               sprijină punerea în aplicare de către poliția civilă palestiniană (PCP) a programului de dezvoltare a poliției prin consilierea și instruirea îndeaproape a PCP, în special a cadrelor superioare ale acesteia la nivel de prefecturi, cartier general și minister;

               (b)

               coordonează și facilitează asistența Uniunii și a statelor membre către PCP și, la cerere, coordonează și facilitează asistența internațională către PCP;

               (c)

               oferă consiliere pe probleme de justiție penală care țin de domeniul poliției;

               (d)

               dispune de o celulă de proiecte care identifică și pune în aplicare proiectele. Misiunea, unde este cazul, coordonează, facilitează și furnizează consultanță pentru proiectele puse în aplicare de state membre și de state terțe, sub responsabilitatea acestora, în domenii legate de misiune și în sprijinul obiectivelor acesteia.

         În legătură cu atribuțiile sus-menționate, EUPOL COPPS are capacitatea de a achiziționa servicii și bunuri, de a încheia contracte și acorduri administrative, de a angaja personal, de a deține conturi bancare, de a dobândi și a înstrăina active și de a se achita de obligații, precum și de a fi parte la procedurile juridice.
   Articolul 3
   Reexaminare
   Un proces de reexaminare semestrială, în conformitate cu criteriile de evaluare prevăzute de conceptul de operații (CONOPS) și planul de operații (OPLAN) și luând în considerare evoluțiile de pe teren, va permite realizarea adaptărilor necesare în ceea ce privește amploarea și domeniul de aplicare ale EUPOL COPPS.
   Articolul 4
   Lanțul de comandă și structura
   (1)   EUPOL COPPS are un lanț de comandă unificat, specific operațiilor de gestionare a crizelor.
   (2)   EUPOL COPPS este structurată în conformitate cu documentele sale de planificare.
   Articolul 5
   Comandantul operației civile
   (1)   Directorul Capacității civile de planificare și conducere (CPCC) este comandantul operației civile pentru EUPOL COPPS.
   (2)   Comandantul operației civile exercită comanda și controlul asupra misiunii EUPOL COPPS la nivel strategic, sub controlul politic și conducerea strategică a COPS și sub autoritatea generală a Înaltului Reprezentant al Uniunii pentru afaceri externe și politica de securitate (ÎR).
   (3)   Comandantul operației civile asigură, în ceea ce privește desfășurarea operațiilor, punerea în aplicare corespunzătoare și eficace a deciziilor Consiliului, precum și a deciziilor COPS, inclusiv prin emiterea de instrucțiuni la nivel strategic, după caz, pentru șeful misiunii și oferindu-i acestuia consiliere și asistență tehnică.
   (4)   Comandantul operației civile raportează Consiliului prin intermediul ÎR.
   (5)   Membrii personalului detașat rămân în totalitate sub comanda autorităților naționale ale statului care i-a detașat, în conformitate cu normele naționale, sub comanda instituției Uniunii vizate sau a Serviciului European de Acțiune Externă (SEAE). Autoritățile respective transferă comandantului operației civile controlul operațional (OPCON) asupra personalului, echipelor și unităților lor.
   (6)   Comandantul operației civile are răspunderea generală de a asigura îndeplinirea corespunzătoare a obligației de vigilență a Uniunii.
   (7)   Comandantul operației civile și Reprezentantul Special al Uniunii Europene (RSUE) pentru procesul de pace din Orientul Mijlociu se consultă reciproc, după cum este necesar.
   Articolul 6
   Șeful misiunii
   (1)   Șeful misiunii își asumă responsabilitatea pentru misiune și exercită comanda și controlul asupra misiunii în teatrul de operații și răspunde direct în fața comandantului operației civile.
   (2)   Șeful misiunii este reprezentantul misiunii. Șeful misiunii poate delega membrilor personalului misiunii sarcini de gestionare în privința chestiunilor financiare și a celor legate de personal, sub responsabilitatea sa generală.
   (3)   Șeful misiunii exercită comanda și controlul asupra personalului, echipelor și unităților din statele participante, astfel cum au fost desemnate de către comandantul operației civile, și deține de asemenea responsabilitatea administrativă și logistică, inclusiv cu privire la bunurile, resursele și informațiile puse la dispoziția misiunii.
   (4)   Șeful misiunii emite instrucțiuni pentru întreg personalul misiunii în vederea desfășurării eficace a EUPOL COPPS în teatrul de operații și asigură coordonarea și gestionarea curentă a acesteia, urmând instrucțiunile la nivel strategic ale comandantului operației civile.
   (5)   Șeful misiunii răspunde de controlul disciplinar asupra personalului. În cazul personalului detașat, competențele disciplinare se exercită de către autoritățile naționale, de către instituția Uniunii vizată sau de către SEAE.
   (6)   Șeful misiunii reprezintă EUPOL COPPS în teatrul de operații și asigură misiunii o vizibilitate adecvată.
   (7)   Șeful misiunii asigură coordonarea, după caz, cu alți actori ai Uniunii de la fața locului. Fără a aduce atingere lanțului de comandă, șeful misiunii primește orientări politice la nivel local din partea RSUE pentru procesul de pace din Orientul Mijlociu în consultare cu șefii delegațiilor Uniunii relevanți.
   Articolul 7
   Personalul EUPOL COPPS
   (1)   Efectivul și competența personalului EUPOL COPPS sunt în conformitate cu declarația misiunii prevăzută la articolul 2 și cu structura prevăzută la articolul 4.
   (2)   EUPOL COPPS este alcătuită în principal din personal detașat de statele membre, de instituțiile Uniunii sau de SEAE. Fiecare stat membru, instituție a Uniunii sau SEAE suportă cheltuielile aferente întregului personal pe care l-a detașat, inclusiv salarii, cheltuieli de călătorie spre și dinspre locul misiunii, salarii, asigurări medicale și indemnizații, altele decât diurnele aplicabile, precum și indemnizațiile pentru condiții dificile de lucru și de risc.
   (3)   EUPOL COPPS poate de asemenea recruta personal internațional sau local pe bază de contract, în cazul în care funcțiile necesare nu sunt asigurate de personal detașat de statele membre, de instituțiile Uniunii sau de SEAE.
   (4)   Condițiile de angajare, precum și drepturile și obligațiile personalului internațional și local se stabilesc prin contractele care urmează să fie încheiate între EUPOL COPPS și membrii personalului vizați.
   (5)   Statele terțe pot, de asemenea, după caz, să detașeze personal pentru misiune. Fiecare stat terț care detașează personal suportă costurile aferente acestuia, inclusiv salariile, asigurările medicale, indemnizațiile, asigurările pentru riscuri majore și cheltuielile de deplasare spre și dinspre zona misiunii.
   Articolul 8
   Statutul personalului EUPOL COPPS
   (1)   După caz, statutul personalului EUPOL COPPS, inclusiv, după caz, privilegiile, imunitățile și garanțiile suplimentare necesare realizării și bunei funcționări a EUPOL COPPS, face obiectul unui acord încheiat în temeiul articolului 37 din TUE și în conformitate cu procedura prevăzută la articolul 218 din Tratatul privind funcționarea Uniunii Europene.
   (2)   Statul membru, instituția Uniunii sau SEAE care a detașat personal are responsabilitatea de a răspunde la orice plângere legată de detașare care provine de la membrii personalului detașat sau îi privește pe aceștia. Statul membru, instituția Uniunii în cauză sau SEAE răspunde de introducerea oricărei acțiuni împotriva persoanei detașate.
   Articolul 9
   Controlul politic și conducerea strategică
   (1)   COPS exercită controlul politic și conducerea strategică a misiunii, sub responsabilitatea Consiliului și a ÎR. Prin prezenta decizie, Consiliul autorizează COPS să ia deciziile corespunzătoare în acest sens în conformitate cu articolul 38 al treilea paragraf din TUE. Autorizarea în cauză include competența de numire a unui șef al misiunii, la propunerea ÎR, și competența de modificare a CONOPS și a OPLAN. De asemenea, autorizarea include competența de adoptare a unor decizii ulterioare privind numirea șefului misiunii. Consiliul își păstrează competențele decizionale cu privire la obiectivele și încheierea misiunii.
   (2)   COPS raportează periodic Consiliului.
   (3)   COPS primește periodic și dacă este cazul rapoarte din partea comandantului operației civile și a șefului misiunii, cu privire la chestiuni care țin de domeniile lor de competență.
   Articolul 10
   Participarea statelor terțe
   (1)   Fără a aduce atingere autonomiei decizionale a Uniunii și cadrului său instituțional unic, statele terțe pot fi invitate să contribuie la EUPOL COPPS, cu condiția ca acestea să acopere costurile aferente personalului detașat de acestea, inclusiv salariile, asigurările medicale, indemnizațiile, asigurările pentru riscuri majore și cheltuielile de deplasare spre și dinspre zona misiunii, precum și să contribuie la costurile de funcționare ale EUPOL COPPS, după caz.
   (2)   Statele terțe care contribuie la EUPOL COPPS au aceleași drepturi și obligații în ceea ce privește gestionarea curentă a misiunii ca și statele membre.
   (3)   Consiliul autorizează COPS să adopte deciziile relevante privind acceptarea contribuțiilor propuse și să instituie un Comitet al participanților.
   (4)   Modalitățile detaliate privind participarea statelor terțe fac obiectul unui acord încheiat în conformitate cu articolul 37 din TUE și al unor dispoziții tehnice suplimentare, dacă este cazul. În cazul în care Uniunea și un stat terț încheie un acord privind instituirea unui cadru pentru participarea respectivului stat terț la operațiile Uniunii de gestionare a crizelor, dispozițiile unui asemenea acord se aplică în contextul EUPOL COPPS.
   Articolul 11
   Securitate
   (1)   În conformitate cu articolul 5, comandantul operației civile oferă șefului misiunii îndrumări cu privire la planificarea măsurilor de securitate și asigură în aplicare corespunzătoare și eficace a acestora de către EUPOL COPPS.
   (2)   Șeful misiunii răspunde de securitatea EUPOL COPPS și asigură respectarea cerințelor minime de securitate aplicabile EUPOL COPPS, în conformitate cu politica Uniunii privind securitatea personalului detașat în afara Uniunii cu atribuții operaționale în temeiul titlului V din TUE, precum și cu instrumentele conexe acesteia.
   (3)   Șeful misiunii este asistat de un ofițer superior de securitate al misiunii (SMSO), care raportează șefului misiunii și menține, de asemenea, o strânsă relație funcțională cu SEAE.
   (4)   Personalul EUPOL COPPS urmează o instruire obligatorie în domeniul securității înainte de a își începe exercitarea atribuțiilor, în conformitate cu OPLAN. De asemenea, personalul urmează periodic, în teatrul de operații, instruiri organizate de SMSO.
   (5)   Șeful misiunii asigură protecția informațiilor UE clasificate în conformitate cu Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (4).
   Articolul 12
   Dispoziții financiare
   (1)   Valoarea de referință financiară destinată acoperirii cheltuielilor aferente EUPOL COPPS pentru perioada 1 iulie 2013 - 30 iunie 2014 este de 9 570 000 EUR.
   (2)   Toate cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Resortisanții statelor terțe participante și ai țărilor învecinate sunt autorizați să participe la proceduri de atribuire a contractelor. Sub rezerva aprobării din partea Comisiei, șeful misiunii poate încheia acorduri de natură tehnică privind furnizarea de echipamente, servicii și spații pentru EUPOL COPPS cu state membre, cu state terțe participante și cu alți actori internaționali.
   (4)   EUPOL COPPS răspunde de execuția bugetului misiunii. În acest scop, EUPOL COPPS semnează un contract cu Comisia.
   (5)   EUPOL COPPS răspunde de orice plângeri și obligații care decurg din executarea mandatului începând cu 1 iulie 2013, cu excepția plângerilor legate de abateri grave ale șefului misiunii, pentru care acesta este responsabil.
   (6)   Dispozițiile financiare respectă cerințele operaționale ale EUPOL COPPS, inclusiv compatibilitatea echipamentelor și interoperabilitatea echipelor sale.
   (7)   Cheltuielile sunt eligibile de la data intrării în vigoare a prezentei decizii.
   Articolul 13
   Comunicarea informațiilor
   (1)   ÎR este autorizat să comunice statelor terțe asociate la prezenta decizie, după caz și în conformitate cu necesitățile operaționale ale misiunii, informații și documente UE clasificate până la nivelul „RESTREINT UE”, emise în scopul misiunii, în conformitate cu Decizia 2011/292/UE.
   (2)   În eventualitatea unei necesități operaționale precise și imediate, ÎR este, de asemenea, autorizat să comunice autorităților locale orice informații și documente UE clasificate până la nivelul „RESTREINT UE”, emise în scopul misiunii, în conformitate cu Decizia 2011/292/UE. Între ÎR și autoritățile locale competente se încheie acorduri în acest sens.
   (3)   ÎR este autorizat să comunice statelor terțe asociate la prezenta decizie și autorităților locale orice documente UE neclasificate legate de deliberările Consiliului referitoare la EUPOL COPPS și care sunt supuse obligației de păstrare a secretului profesional în temeiul articolului 6 alineatul (1) din Regulamentul de procedură al Consiliului (5).
   (4)   ÎR poate delega competențele prevăzute la alineatele (1), (2) și (3), precum și capacitatea de a încheia acordurile prevăzute la alineatul (2), unor persoane aflate sub autoritatea ÎR, comandantului operației civile și/sau șefului misiunii.
   Articolul 14
   Supraveghere
   Se activează celula de supraveghere pentru EUPOL COPPS.
   Articolul 15
   Intrarea în vigoare
   Prezenta decizie intră în vigoare la data adoptării.
   Prezenta decizie se aplică de la 1 iulie 2013.
   Prezenta decizie expiră la 30 iunie 2014.

      Adoptată la Bruxelles, 3 iulie 2013.

            Pentru Consiliu

            Președintele

         L. LINKEVIČIUS

      (1)  JO L 300, 17.11.2005, p 65.

      (2)  JO L 335, 18.12.2010, p 60.

      (3)  JO L 300, 17.11.2005, p 65.

      (4)  JO L 141, 27.5.2011, p 17.

      (5)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia Consiliului din 12 iulie 2005 privind adaptarea diurnelor plătite membrilor și membrilor supleanți ai Comitetului Economic și Social European

text:
Anunţ juridic important

|

32005D0554

Official Journal L 188 , 20/07/2005 P. 0035 - 0035 Official Journal L 164 , 16/06/2006 P. 0245 - 0245

		20050712Decizia Consiliuluidin 12 iulie 2005privind adaptarea diurnelor plătite membrilor și membrilor supleanți ai Comitetului Economic și Social European(2005/554/CE, Euratom)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 258 al patrulea paragraf al acestuia,având în vedere Tratatul de instituire a Comunității Europene a Energiei Atomice și, în special, articolul 166 al patrulea paragraf al acestuia,având în vedere solicitarea Comitetului Economic și Social European din 4 aprilie 2005,întrucât:valorile diurnelor plătite membrilor și membrilor supleanți ai Comitetului Economic și Social European, prevăzute de Decizia 81/121/CEE a Consiliului [1], ar trebui adaptate,DECIDE:Articolul 1Articolul 2 din Decizia 81/121/CEE se înlocuiește cu următorul text:"Articolul 2(1) Diurna pentru o zi de deplasare este de:- 130 EUR pentru membri și membri supleanți.(2) Diurna pentru o zi de reuniune este de:- 208 EUR pentru membri și membri supleanți.(3) Atunci când beneficiarul furnizează dovezi concludente cu privire la efectuarea unor cheltuieli cu ocazia rămânerii peste noapte la locul de muncă, i se plătește o diurnă suplimentară de 30 EUR."Articolul 2Prezenta decizie produce efecte la 12 iulie 2005.Adoptată la Bruxelles, 12 iulie 2005.Pentru ConsiliuPreședinteleG. Brown[1] JO L 67, 12.3.1981, p. 29, decizie astfel cum a fost modificată ultima dată prin Decizia 2002/985/CE, Euratom (JO L 343, 18.12.2002, p. 31).--------------------------------------------------


title: 2014/568/UE: Decizia Parlamentului European din 3 aprilie 2014 privind închiderea conturilor Colegiului European de Poliție pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/180

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Colegiului European de Poliție pentru exercițiul financiar 2012
   (2014/568/UE)
   PARLAMENTUL EUROPEAN,

               —

               având în vedere conturile anuale finale ale Colegiului European de Poliție pentru exercițiul financiar 2012,

               —

               având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2012, însoțit de răspunsurile colegiului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere Decizia C(2011)4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,

               —

               având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),

               —

               având în vedere auditul extern solicitat de Colegiul European de Poliție (nr. referință contract CEPOL/2010/001) cu privire la rambursarea cheltuielilor efectuate în interes personal,

               —

               având în vedere Raportul final privind evaluarea externă pe o perioadă de cinci ani a Colegiului European de Poliție (nr. referință contract CEPOL/CT/2010/002),

               —

               având în vedere Raportul anual de activitate pentru 2009 al Direcției Generale Justiție, Libertate și Securitate,

               —

               având în vedere cel de Al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,

               —

               având în vedere Raportul Curții de Conturi privind aplicarea PMA al Colegiului European de Poliție pentru 2010-2014,

               —

               având în vedere Nota Serviciului de Audit Intern (IAS) din 4 iulie 2011 [ref. Ares (2011) 722 479] cu privire la cel de Al treilea raport referitor la progresele înregistrate în aplicarea PMA al Colegiului European de Poliție pentru 2010-2014,

               —

               având în vedere raportul și anexele aferente prezentate de Colegiul European de Poliție cu privire la punerea în aplicare a Rezoluției Parlamentului European referitoare la descărcarea de gestiune pentru execuția bugetului aferent exercițiului financiar 2009: Colegiul European de Poliție,

               —

               având în vedere raportul și anexele aferente prezentate de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0240/2014),

               1.

               aprobă închiderea conturilor Colegiului European de Poliție pentru exercițiul financiar 2012;

               2.

               încredințează Președintelui sarcina de a transmite prezenta decizie directorului Colegiului European de Poliție, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 29.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2011/604/UE: Decizia Parlamentului European din 10 mai 2011 privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/224

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene aferent exercițiului financiar 2009
   (2011/604/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (3), în special articolul 30,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0145/2011),

               1.

               acordă directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 40.

      (2)  JO L 248, 16.9.2002, p. 1.

      (3)  JO L 349, 25.11.2004, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/226

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (3), în special articolul 30,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0145/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât, la 5 mai 2010, Parlamentul a acordat directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene descărcarea de gestiune pentru execuția bugetului Agenției aferent exercițiului financiar 2008 (5) și, în rezoluția care însoțea decizia privind descărcarea de gestiune, Parlamentul, printre altele:

                           —

                           s-a arătat îngrijorat de faptul că Curtea de Conturi a constatat mai multe deficiențe pe care le revelase deja în rapoartele sale anuale pentru 2006 și 2007, în special în ceea ce privește:

                                       (i)

                                       nivelul ridicat de reportări și anulări (nu au fost utilizate 49 % din creditele disponibile pentru 2008, aproape 69 % din creditele pentru 2007 și 55 % din creditele pentru 2006);

                                       (ii)

                                       contractarea unor angajamente juridice înainte de angajamentele bugetare corespondente;

                                       (iii)

                                       constatarea Curții de Conturi conform căreia procedurile de recrutare nu sunt conforme cu normele, în special în ceea ce privește transparența și caracterul nediscriminatoriu al procedurilor în cauză;

                           —

                           invită Agenția să își amelioreze gestiunea financiară, în special în ceea ce privește creșterea bugetului său aferent exercițiilor financiare 2007 și 2008;

               C.

               întrucât 2008 a fost al patrulea an complet de funcționare a Agenției;

               D.

               întrucât bugetul Agenției pentru exercițiul 2009 s-a ridicat la 88 800 000 EUR, reprezentând o creștere de aproape 28 % comparativ cu exercițiul anterior,

               1.

               constată cu satisfacție că, pentru exercițiul financiar 2009, Curtea de Conturi a reușit să obțină asigurări rezonabile cu privire la fiabilitatea conturilor anuale ale Agenției sub toate aspectele semnificative, precum și cu privire la legalitatea și regularitatea operațiunilor subiacente, în ansamblul lor;

      Majorarea substanțială a bugetului

               2.

               constată că bugetul Agenției a crescut substanțial în cursul ultimelor patru exerciții; remarcă faptul că, pentru exercițiul financiar 2009, bugetul a crescut de peste trei ori comparativ cu bugetul 2006 (19 200 000 EUR);

      Performanță

               3.

               salută faptul că, în iunie 2009, consiliul de administrație al Agenției a adoptat un plan multianual pentru perioada 2010-2013, în ciuda faptului că acest lucru nu este prevăzut în regulamentul său de bază; subliniază importanța acestui plan multianual pentru o mai bună planificare a activităților Agenției și o mai bună evaluare a riscurilor conexe; solicită totuși Agenției să stabilească rapid o legătură între programul său de lucru și previziunile sale financiare;

               4.

               solicită din nou Agenției să prezinte, în tabelul care trebuie anexat la viitorul raport al Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Agenției de la un exercițiu la altul;

               5.

               salută inițiativa Agenției de a lansa în 2009 așa numitul „sistem de gestionarea a performanței FRONTEX”, pentru a informa mai bine consiliul de administrație al Agenției oferindu-i date referitoare la impactul operațiunilor Agenției; ia act de faptul că acest nou sistem este destinat să promoveze o raportare axată într-o mai mare măsură pe rezultate, care completează indicatorii privind intrările și ieșirile; solicită totuși Agenției să furnizeze informații privind impactul operațiunilor sale și să informeze autoritatea care acordă descărcarea de gestiune cu privire la aceasta;

               6.

               subliniază că descărcarea de gestiune pentru execuția bugetului Agenției ar trebui să se bazeze în mai mare măsură pe performanțele acesteia din cursul exercițiului;

      Cooperarea cu statele membre

               7.

               solicită Agenției să își îmbunătățească gestiunea financiară în ceea ce privește rambursarea costurilor suportate de statele membre prin identificarea, în cooperare cu acestea, a cauzelor problemei pentru a aplica, împreună, soluțiile adecvate;

      Reportări și anulări de credite

               8.

               este îngrijorat de faptul că Curtea de Conturi a semnalat reportări pe care le revelase deja în rapoartele sale anuale pentru 2006, 2007 și 2008; regretă în special nivelul ridicat de reportări și anulări înregistrate începând cu 2006;

               9.

               îndeamnă, prin urmare, Agenția să își îmbunătățească nivelul de execuție a creditelor elaborând instrucțiuni și proceduri adecvate pentru analizarea potențialelor reportări, astfel încât să reducă la minimum cuantumul creditelor reportate; consideră, de asemenea, că este important ca Agenția să își îmbunătățească programarea și monitorizarea activităților;

               10.

               se arată îngrijorat și de faptul că Agenția a fost nevoită să anuleze credite (13 900 000 EUR pentru 2009 și 13 000 000 EUR pentru 2008);

               11.

               remarcă faptul că, potrivit raportului Curții de Conturi, au fost efectuate 28 de transferuri bugetare din cauză că procedurile pentru elaborarea bugetului nu au fost suficient de riguroase; observă, de asemenea, că, până la sfârșitul lui 2009, 6 din cele 39 de linii bugetare aferente titlului II – Cheltuieli administrative nu fuseseră utilizate, iar 35 % din creditele aferente au fost anulate;

               12.

               subliniază că un nivel ridicat de reportări și anulări demonstrează incapacitatea Agenției de a gestiona o majorare atât de importantă a bugetului său; se întreabă, prin urmare, dacă nu ar fi mai responsabil ca autoritățile bugetare să acorde mai multă atenție, pe viitor, deciziilor de a majora bugetul Agenției, ținând seama de timpul necesar pentru realizarea noilor activități; solicită, prin urmare, Agenției să îi furnizeze detalii ample privind fezabilitatea angajamentelor viitoare;

               13.

               salută totuși inițiativa Agenției de a-și dezvolta în continuare sistemul de programare și monitorizare a termenelor prevăzute în contractele privind granturile; remarcă, de asemenea, că, începând cu 2009, Agenția a aplicat un proces de evaluare și gestionare a riscurilor pentru activitățile sale;

      Gestionarea granturilor

               14.

               observă că, pentru al doilea an consecutiv, Curtea de Conturi a remarcat că Agenția a efectuat plăți în temeiul unor decizii unilaterale de a acorda granturi semnate de Agenție, deși normele în vigoare nu prevăd acest tip de instrument; remarcă că suma plătită în 2009 a fost de peste 28 000 000 EUR, iar în 2008 a fost de 17 000 000 EUR; salută totuși inițiativa luată de Agenție, ca urmare a observațiilor Curții, de a semna un acord-cadru de parteneriat cu autoritățile de frontieră ale statelor membre;

               15.

               solicită Agenției să își îmbunătățească gestionarea granturilor prin:

                           —

                           controale la fața locului asupra beneficiarilor de granturi;

                           —

                           promovarea unor costuri unitare standard pe categorii în locul granturilor bazate pe rambursarea costurilor eligibile;

                           —

                           descrierea clară, comunicarea și monitorizarea responsabilităților diverșilor actori;

                           —

                           elaborarea unui plan operațional cu acordul tuturor actorilor;

      Acuratețea bugetului operațional

               16.

               remarcă cu îngrijorare faptul că, potrivit Curții de Conturi, costurile pentru prefinanțarea autorităților de frontieră în cele 8 cazuri auditate au fost supraevaluate cu 27 %; observă, de asemenea, că pentru activitățile încheiate în 2009 au fost emise peste 40 de ordine de recuperare vizând avansuri plătite în exces;

      Resurse umane

               17.

               salută inițiativa Agenției de a lua măsuri pentru a spori obiectivitatea și transparența proceselor de recrutare în conformitate cu recomandările Parlamentului; remarcă faptul că Agenția a adoptat norme de aplicare și orientări interne pentru membrii comisiilor de selecție; felicită în special Agenția pentru adoptarea, în noiembrie 2010, a unei politici de recrutare care include următoarele măsuri concrete: respectarea termenelor pentru numirea membrilor din comisiile de selecție, pregătirea în avans a întrebărilor pentru interviuri și a conținutului testelor scrise, evaluarea anonimă a testelor scrise; pregătirea de modele de răspuns pentru întrebările la interviuri și testele scrise, elaborarea de procese-verbale ale proceselor de recrutare, dezvoltarea unui instrument informatic de recrutare care să fie utilizat începând din 2011 pentru a facilita procesele de recrutare și de selecție;

      Audit intern

               18.

               ia act de faptul că Serviciul de Audit Intern (IAS) a realizat, în 2009, un audit privind gestionarea granturilor destinat să evalueze următoarele elemente: planificarea anuală a granturilor, instrumentele juridice utilizate, utilizarea granturilor și monitorizarea și raportarea;

               19.

               ia act de faptul că, dintre cele 19 recomandări emise de IAS cu privire la măsurile luate în urma unor recomandări anterioare, șase au fost aplicate în mod adecvat și eficace, 10 sunt în curs de aplicare, iar altele trei sunt finalizate urmând a fi verificate de IAS; solicită totuși directorului Agenției să informeze autoritatea care acordă descărcarea de gestiune cu privire la conținutul recomandărilor considerate de IAS a fi „foarte importante” și cu privire la măsurile luate pentru a le da curs;

               20.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (6) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 40.

      (2)  JO L 248, 16.9.2002, p. 1.

      (3)  JO L 349, 25.11.2004, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 211.

      (6)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: Decizia (PESC) 2015/927 a Comitetului politic și de securitate din 9 iunie 2015 privind numirea șefului misiunii de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) și de abrogare a Deciziei EUSEC/1/2012 (EUSEC/1/2015)

text:
               17.6.2015

               RO

               Jurnalul Oficial al Uniunii Europene

               L 150/21

         DECIZIA (PESC) 2015/927 A COMITETULUI POLITIC ȘI DE SECURITATE
   din 9 iunie 2015
   privind numirea șefului misiunii de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) și de abrogare a Deciziei EUSEC/1/2012 (EUSEC/1/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Decizia 2010/565/PESC a Consiliului din 21 septembrie 2010 privind misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) (1), în special articolul 8,
   întrucât:

               (1)

               În temeiul articolului 8 din Decizia 2010/565/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din Tratatul privind Uniunea Europeană, să ia deciziile relevante în scopul exercitării controlului politic și conducerii strategice ale EUSEC RD Congo, inclusiv deciziile privind numirea unui șef al misiunii.

               (2)

               La 8 iunie 2015, Consiliul a adoptat Decizia (PESC) 2015/883 (2) de prelungire a misiunii de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) până la 30 iunie 2016.

               (3)

               La 2 octombrie 2012, COPS a adoptat Decizia EUSEC/1/2012 (3), de numire a colonelului Jean-Louis NURENBERG în calitate de șef al misiunii EUSEC RD Congo.

               (4)

               Înaltul Reprezentant al Uniunii pentru afaceri externe și politica de securitate a propus numirea colonelului Johan DE LAERE în calitate de șef al misiunii EUSEC RD Congo, în locul colonelului Jean-Louis NURENBERG, începând cu 1 iulie 2015, pentru o perioadă de un an,

         ADOPTĂ PREZENTA DECIZIE:
   Articolul 1
   Colonelul Johan DE LAERE este numit în calitate de șef al misiunii de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo), de la 1 iulie 2015 până la 30 iunie 2016.
   Articolul 2
   Decizia EUSEC/1/2012 a Comitetului politic și de securitate se abrogă începând cu 1 iulie 2015.
   Articolul 3
   Prezenta decizie intră în vigoare la data adoptării.
   Se aplică de la 1 iulie 2015.

      Adoptată la Bruxelles, 9 iunie 2015.

            Pentru Comitetul politic și de securitate

            Președintele

         W. STEVENS

      (1)  JO L 248, 22.9.2010, p. 59.

      (2)  Decizia (PESC) 2015/883 a Consiliului din 8 iunie 2015 de modificare și de prelungire a aplicării Deciziei 2010/565/PESC privind misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) (JO L 143, 9.6.2015, p. 14).

      (3)  Decizia EUSEC/1/2012 a Comitetului politic și de securitate din 2 octombrie 2012 privind numirea șefului misiunii pentru misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) (JO L 272, 6.10.2012, p. 19).


title: Decizia Consiliului din 25 iulie 1977 de încheiere a Convenției privind protecția Mării Mediterane împotriva poluării și a Protocolului privind prevenirea poluării Mării Mediterane prin operațiunile de descărcare efectuate de nave și aeronave

text:
Anunţ juridic important

|

31977D0585

Official Journal L 240 , 19/09/1977 P. 0001 - 0002 Finnish special edition: Chapter 11 Volume 3 P. 0176  Spanish special edition: Chapter 15 Volume 2 P. 0003  Swedish special edition: Chapter 11 Volume 3 P. 0176  Portuguese special edition Chapter 15 Volume 2 P. 0003  Ediţie specială în limba cehă Chapter 11 Volume 12 P. 135  - 136 Ediţie specială în limba estonă Chapter 11 Volume 12 P. 135  - 136 Ediţie specială în limba maghiară Chapter 11 Volume 12 P. 135  - 136 Ediţie specială în limba lituaniană Chapter 11 Volume 12 P. 135  - 136 Ediţie specială în limba letonă Chapter 11 Volume 12 P. 135  - 136 Ediţie specială în limba malteză Chapter 11 Volume 12 P. 135  - 136 Ediţie specială în limba polonă Chapter 11 Volume 12 P. 135  - 136 Ediţie specială în limba slovacă Chapter 11 Volume 12 P. 135  - 136 Ediţie specială în limba slovenă Chapter 11 Volume 12 P. 135  - 136

		19770725Decizia Consiliuluidin 25 iulie 1977de încheiere a Convenției privind protecția Mării Mediterane împotriva poluării și a Protocolului privind prevenirea poluării Mării Mediterane prin operațiunile de descărcare efectuate de nave și aeronave(77/585/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 235,având în vedere propunerea Comisiei,având în vedere avizul Parlamentului European [1],întrucât articolul 24 din Convenția privind protecția Mării Mediterane împotriva poluării prevede deschiderea spre semnare a convenției și a protocoalelor aferente de către Comunitatea Economică Europeană;având în vedere declarația Consiliului Comunităților Europene și a reprezentanților guvernelor statelor membre întruniți în consiliu la 22 noiembrie 1973 privind Programul de acțiune al Comunităților Europene cu privire la mediu [2];întrucât programul pune accentul, inter alia, pe faptul că poluarea marină afectează întreaga Comunitate, atât din cauza rolului esențial pe care îl are marea în protejarea și dezvoltarea speciilor, cât și datorită importanței transportului maritim pentru dezvoltarea economică armonioasă a Comunității;întrucât, în plus, programul de acțiune menționat anterior și Directiva 76/464/CEE a Consiliului din 4 mai 1976 privind poluarea cauzată de anumite substanțe periculoase evacuate în mediul acvatic al Comunității [3] prevăd punerea în aplicare de către Comunitate a anumitor măsuri în vederea reducerii diferitelor tipuri de poluare marină;întrucât Convenția privind protecția Mării Mediterane împotriva poluării prevede în special că este necesară adoptarea unor măsuri adecvate pentru prevenirea și reducerea poluării provocate de operațiunile de descărcare efectuate de nave și aeronave, a poluării rezultate în urma explorării și exploatării platformei continentale, a fundului mării și a subsolului acesteia și a poluării din surse terestre;întrucât articolul 23 din convenție prevede că nimeni nu poate deveni parte contractantă la convenție decât dacă devine în același timp și parte contractantă la protocoale și că nimeni nu poate deveni parte contractantă la un protocol în cazul în care nu este sau nu devine, în același timp, parte contractantă la convenție;întrucât este necesar ca Comunitatea să încheie convenția și protocolul menționate anterior privind poluarea Mării Mediterane prin operațiunile de descărcare efectuate de nave și aeronave pentru a atinge, în cadrul funcționării pieței comune, unul dintre obiectivele Comunității în domeniul protecției mediului și a calității vieții; întrucât, în plus, în tratat nu există nici o dispoziție privind competențele necesare în acest scop;întrucât convenția și protocolul menționate anterior au fost semnate în numele Comunității la 13 septembrie 1976,DECIDE:Articolul 1Convenția privind protecția Mării Mediterane împotriva poluării și Protocolul privind prevenirea poluării Mării Mediterane prin operațiunile de descărcare efectuate de nave și aeronave sunt încheiate în numele Comunității Economice Europene.Textele convenției și ale protocolului se anexează la prezenta decizie.Articolul 2Președintele Consiliului Comunităților Europene depune, în numele Comunității Economice Europene, actul de încheiere a convenției prevăzut la articolul 25 din convenție [4].Adoptată la Bruxelles, 25 iulie 1977.Pentru ConsiliuPreședinteleH. Simonet[1] JO C 259, 4.11.1976, p. 42.[2] JO C 112, 20.12.1973, p. 1.[3] JO L 129, 18.5.1976, p. 23.[4] Data intrării în vigoare a convenției și a protocolului se va publica în Jurnalul Oficial al Comunităților Europene de către Secretariatul General al Consiliului.--------------------------------------------------


title: Decizia Consiliului guvernatorilor din 31 decembrie 2012 privind majorarea capitalului Băncii Europene de Investiții

text:
               6.4.2013

               RO

               Jurnalul Oficial al Uniunii Europene

               C 100/7

         DECIZIA CONSILIULUI GUVERNATORILOR
   din 31 decembrie 2012
   privind majorarea capitalului Băncii Europene de Investiții
   2013/C 100/03
   CONSILIUL GUVERNATORILOR BĂNCII EUROPENE DE INVESTIȚII,
   AVÂND ÎN VEDERE articolul 4 alineatul (3) și articolul 5 alineatul (2) din statut,
   ÎNTRUCÂT:

               (1)

               Misiunea băncii este definită la articolul 309 din Tratatul privind funcționarea Uniunii Europene,

               (2)

               Recentele evoluții economice din UE impun luarea de măsuri consolidate de către BEI, în special pentru a răspunde invitației Consiliului European de a contribui la creșterea durabilă și ocuparea forței de muncă în UE,

               (3)

               O majorare de capital prin plata efectivă în numerar de către acționarii existenți este considerată a fi cea mai eficientă modalitate de a consolida capacitatea de creditare a BEI, întărind totodată poziția de capital a acesteia, răspunzând astfel nevoilor actuale și în același timp asigurând menținerea solvabilității excelente a băncii pe piețele financiare,

               (4)

               Este esențial ca toate finanțările BEI din UE să-și aducă o contribuție optimă la creșterea durabilă și ocuparea forței de muncă în toate statele membre, mai cu seamă în regiunile mai puțin dezvoltate,

               (5)

               Chiar dacă își va menține abordarea sectorială în conformitate cu obiectivele Strategiei Europa 2020, BEI va elabora, în cooperare cu statele membre, strategii investiționale axate pe rezultate, adaptate priorităților regionale de creștere, urmând ca aceste strategii să fie aplicate începând din 2013,

               (6)

               Calitatea portofoliului de împrumuturi al băncii trebuie menținută la cele mai înalte standarde, iar banca trebuie să rămână un partener atractiv în toate statele membre ale UE și trebuie să asigure o valoare adăugată optimă a operațiunilor sale,

               (7)

               În conformitate cu deliberările Consiliului de administrație privind cerințele de capital ale băncii din cadrul reuniunii din 24 iulie 2012, capitalul subscris al băncii ar trebui majorat la 242 392 989 000 EUR; cota care urmează a fi vărsată ar trebui majorată de la 5 procente la 8,919255272 procente din capitalul subscris, fiind finanțată de către statele membre proporțional cu actuala cotă de participare a fiecărui stat la capitalul BEI, iar fondul de rezervă ar trebui realimentat treptat până la nivelul prevăzut de statutul băncii, respectiv 10 procente din capitalul subscris,

         ȚINÂND SEAMA că, la data de 1 iulie 2013, ca urmare a intrării în vigoare a Tratatului de aderare a Croației, aceasta țară va deveni membră a băncii; cu această ocazie se va lua în considerare o nouă majorare de capital, cu scopul de a menține proporția dintre cota de participare a Croației la capitalul băncii și produsul intern brut al acesteia în cadrul Uniunii Europene, publicat de Eurostat înainte de aderare;
   DECIDE ÎN UNANIMITATE, la propunerea Consiliului de administrație, în conformitate cu articolul 4 alineatul (3) și articolul 5 alineatul (2) din Statutul BEI, că:

               1.

               Începând cu 31 decembrie 2012, capitalul băncii se majorează după cum urmează:
               Capitalul subscris de statele membre se majorează în mod proporțional cu 10 miliarde EUR, respectiv de la 232 392 989 000 EUR la 242 392 989 000 EUR. Această contribuție totală la capital va fi distribuită între statele membre după cum urmează:

                           Germania

                           1 617 003 000

                           Franța

                           1 617 003 000

                           Italia

                           1 617 003 000

                           Regatul Unit

                           1 617 003 000

                           Spania

                           970 202 000

                           Belgia

                           448 222 000

                           Țările de Jos

                           448 222 000

                           Suedia

                           297 351 000

                           Danemarca

                           226 947 500

                           Austria

                           222 499 500

                           Polonia

                           206 984 000

                           Finlanda

                           127 834 500

                           Grecia

                           121 579 000

                           Portugalia

                           78 351 000

                           Republica Cehă

                           76 379 000

                           Ungaria

                           72 258 000

                           Irlanda

                           56 737 000

                           România

                           52 395 000

                           Republica Slovacă

                           25 999 500

                           Slovenia

                           24 138 000

                           Bulgaria

                           17 652 000

                           Lituania

                           15 146 000

                           Luxemburg

                           11 347 500

                           Cipru

                           11 127 000

                           Letonia

                           9 243 000

                           Estonia

                           7 138 000

                           Malta

                           4 235 500

                     Acest capital este considerat a face parte din capitalul subscris și vărsat, capitalul vărsat al băncii majorându-se astfel de la 11 619 649 450 EUR la 21 619 649 450 EUR.

               2.

               Cota care urmează a fi vărsată de statele membre va crește în medie de la 5 la 8,919255272 procente din capitalul subscris, ca urmare a prezentei majorări de capital.

               3.

               Fiecare stat membru va vărsa cota sa de participare la majorarea de capital cât mai curând posibil de la data aprobării de către Consiliul guvernatorilor, dar nu mai târziu de 31 martie 2013. Totuși, statele membre care au notificat banca la data de 14 septembrie 2012 sau înainte de această dată vor putea să-și verse cota de participare la majorarea de capital în trei rate, 50 de procente nu mai târziu de 31 martie 2013, iar restul de 50 de procente în două rate egale nu mai târziu de 31 martie 2014 și, respectiv, 31 martie 2015.

         PRIN URMARE:

               4.

               Statutul băncii se modifică de la 31 decembrie 2012 după cum urmează:

                           Articolul 4 alineatul (1) primul paragraf din statutul băncii se modifică după cum urmează:

                              „Banca dispune de un capital de 242 392 989 000 EUR, subscris de statele membre până la concurența următoarelor valori:

                                          Germania

                                          39 195 022 000

                                          Franța

                                          39 195 022 000

                                          Italia

                                          39 195 022 000

                                          Regatul Unit

                                          39 195 022 000

                                          Spania

                                          23 517 013 500

                                          Belgia

                                          10 864 587 500

                                          Țările de Jos

                                          10 864 587 500

                                          Suedia

                                          7 207 577 000

                                          Danemarca

                                          5 501 052 500

                                          Austria

                                          5 393 232 000

                                          Polonia

                                          5 017 144 500

                                          Finlanda

                                          3 098 617 500

                                          Grecia

                                          2 946 995 500

                                          Portugalia

                                          1 899 171 000

                                          Republica Cehă

                                          1 851 369 500

                                          Ungaria

                                          1 751 480 000

                                          Irlanda

                                          1 375 262 000

                                          România

                                          1 270 021 000

                                          Republica Slovacă

                                          630 206 000

                                          Slovenia

                                          585 089 500

                                          Bulgaria

                                          427 869 500

                                          Lituania

                                          367 127 000

                                          Luxemburg

                                          275 054 500

                                          Cipru

                                          269 710 500

                                          Letonia

                                          224 048 000

                                          Estonia

                                          173 020 000

                                          Malta

                                          102 665 000”

                           Articolul 5 primul paragraf din statutul băncii se modifică după cum urmează:

                              „Capitalul subscris este vărsat de către statele membre până la concurența a 8,919255272 % în medie din sumele prevăzute la articolul 4 alineatul (1).”

               5.

               Prezenta decizie se publică în Jurnalul Oficial al Uniunii Europene.

            Pentru Consiliul guvernatorilor

            Președintele

         G. MATOLCSY

            Secretar

         A. QUEREJETA


title: Decizia Consiliului din 27 noiembrie 1997 privind încheierea unui acord între Comunitatea Europeană și Fosta Republică Iugoslavă a Macedoniei în domeniul transporturilor

text:
               07/Volumul 4

               RO

               Jurnalul Ofícial al Uniunii Europene

               173

         31997D0832

               L 348/169

               JURNALUL OFÍCIAL AL UNIUNII EUROPENE

         DECIZIA CONSILIULUI
   din 27 noiembrie 1997
   privind încheierea unui acord între Comunitatea Europeană și Fosta Republică Iugoslavă a Macedoniei în domeniul transporturilor
   (97/832/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 75 coroborat cu al doilea paragraf din articolul 228 alineatul (3),
   având în vedere propunerea Comisiei (1),
   având în vedere avizul conform al Parlamentului European (2),
   întrucât acordul dintre Comunitatea Europeană și Fosta Republică Iugoslavă a Macedoniei în domeniul transporturilor prevede un sistem corespunzător de eliminare definitivă a diverselor obstacole majore pentru traficul comunitar de tranzit pe teritoriul fostei Republici Iugoslave a Macedoniei;
   întrucât acordul contribuie la buna funcționare a pieței interne deoarece garantează tranzitul liber pe teritoriul fostei Republici Iugoslave a Macedoniei pentru transportul intern dintre Grecia și celelalte state membre și, în acest fel, permite desfășurarea comerțului internațional la cele mai mici costuri pentru populație în general și reducerea la minimum a obstacolelor administrative și tehnice care îl afectează;
   întrucât, pe de altă parte, este necesar să se asigure dezvoltarea coordonată a fluxurilor de transport între și pe teritoriile părților semnatare ale acordului, în special prin stabilirea priorităților pentru dezvoltarea unei infrastructuri adecvate în Fosta Republică Iugoslavă a Macedoniei, cu sprijin financiar din partea Comunității și prin promovarea transportului feroviar și a transportului combinat, în vederea protejării mediului înconjurător;
   întrucât, în consecință, acordul include dispoziții menite să simplifice formalitățile vamale;
   întrucât este necesar să se aprobe acordul în numele Comunității,
   DECIDE:
   Articolul 1
   Prin prezenta se aprobă în numele Comunității Acordul dintre Comunitatea Europeană și Fosta Republică Iugoslavă a Macedoniei în domeniul transporturilor.
   Textul acordului se anexează prezentei decizii.
   Articolul 2
   Președintele Consiliului procedează la notificarea prevăzută la articolul 26 din acord.
   Articolul 3
   Comisia, asistată de reprezentanții membrilor Consiliului, reprezintă Comunitatea în Comitetul mixt pentru transporturi, înființat prin articolul 22 din acord.
   Poziția Comisiei în cadrul Comitetului mixt pentru transporturi se adoptă de către Consiliu, care hotărăște cu majoritate calificată, la propunerea Comisiei. Consiliul hotărăște cu majoritate simplă în cazul în care decizia propusă de Comitetul mixt pentru transporturi se referă la regulamentul de procedură al comitetului.
   Deciziile adoptate de către Comitetul mixt pentru transporturi se publică în Jurnalul Oficial al Comunităților Europene.
   Articolul 4
   Prezenta decizie se publică în Jurnalul Oficial al Comunităților Europene.
   Decizia intră în vigoare la data publicării.

      Adoptată la Bruxelles, 27 noiembrie 1997.

            Pentru Consiliu

            Președintele

         M. FISCHBACH

      (1)  JO C 79, 12.3.1997, p. 159.

      (2)  JO C 339, 10.11.1997.


title: Decizia Comisiei din 17 august 2010 de modificare a Deciziei 2007/623/CE de stabilire a Grupului la nivel înalt al părților interesate independente privind povara administrativă

text:
               18.8.2010

               RO

               Jurnalul Oficial al Uniunii Europene

               C 223/6

         DECIZIA COMISIEI
   din 17 august 2010
   de modificare a Deciziei 2007/623/CE de stabilire a Grupului la nivel înalt al părților interesate independente privind povara administrativă
   2010/C 223/03
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Prin Decizia 2007/623/CE (1), Comisia a creat un Grup la nivel înalt al părților interesate independente privind povara administrativă, denumit în continuare „grupul”, pentru o perioadă fixă de trei ani.

               (2)

               Reducerea poverii administrative și simplificarea legislației rămân priorități ale Comisiei, Programul de acțiune al Comisiei privind reducerea poverii administrative în Uniunea Europeană urmând să fie finalizat până în 2012.

               (3)

               Mandatul grupului și al membrilor acestuia trebuie prelungit, prin urmare, în mod corespunzător.

               (4)

               Grupul ar trebui să continue colaborarea atât cu părțile interesate externe, cât și cu serviciile Comisiei și să desfășoare un schimb periodic și sistematic de opinii și experiențe privind chestiuni legate de povara administrativă cu Secretarul General adjunct și cu președintele Comitetului de evaluare a impactului,

         DECIDE:
   Articolul 1
   Decizia C(2007) 4063 se modifică după cum urmează:

               1.

               Articolul 2 se înlocuiește cu următorul text:
               „Articolul 2
               Misiunea grupului este să consilieze Comisia cu privire la Programul de acțiune privind reducerea poverii administrative în Uniunea Europeană, al cărui scop este reducerea cu 25 % până în 2012 a poverii administrative impuse mediului de afaceri de legislația UE, precum și cu privire la simplificarea inițiativelor identificate în cadrul Programului de lucru al Comisiei.
               Grupul va trebui, în special:

                           —

                           să acorde consultanță în ceea ce privește măsurile de reducere a poverii administrative sugerate de consultanți, prin organizarea unei consultări pe internet și a unor seminarii în statele membre;

                           —

                           să consilieze Comisia, la cererea acesteia, cu privire la aspecte metodologice care ar putea să apară în Programul de acțiune;

                           —

                           să propună alte acte legislative existente care ar putea fi incluse, după caz, în Programul de reducere;

                           —

                           să consilieze Comisia cu privire la Programul continuu de simplificare, în special în ceea ce privește actele cu potențial ridicat de reducere a poverii administrative;

                           —

                           să acorde asistență Comisiei în asigurarea înregistrării de progrese în ceea ce privește adoptarea, de către Consiliu și Parlament, a unor propuneri referitoare la reducerea poverii administrative;

                           —

                           să pregătească, până în noiembrie 2011, un raport privind cele mai bune practici din statele membre privind punerea în aplicare a legislației UE prin crearea unei poveri administrative minime.

                     Mandatul grupului este valabil până la 31 decembrie 2012.”

               2.

               Articolul 3 alineatul (1) se înlocuiește cu următorul text:
               „Articolul 3
               1.   Comisia poate consulta grupul în legătură cu orice aspect referitor la punerea în aplicare a Programului de acțiune privind reducerea poverii administrative în Uniunea Europeană și la Programul continuu de simplificare al acesteia, conform Programului de lucru al Comisiei.”

               3.

               Articolul 4 se modifică după cum urmează:
               Articolul 4

                           (a)

                           La alineatul (4), prima teză se înlocuiește cu următorul text:
                           „Membrii grupului sunt numiți până la 31 decembrie 2012”.

                           (b)

                           La alineatul (7), prima teză se înlocuiește cu următorul text:
                           „Numele membrilor sunt publicate pe site-ul internet al Secretariatului General al Comisiei Europene.”

               4.

               La articolul 5 alineatul (4), a doua teză se înlocuiește cu următorul text:
               „Secretariatul General al Comisiei Europene asigură serviciile de secretariat ale grupului”.

               5.

               Articolul 7 se înlocuiește cu următorul text:
               „Articolul 7
               Aplicabilitate
               Prezenta decizie se aplică până la 31 decembrie 2012.”

         Articolul 2
   Prezenta decizie intră în vigoare la 30 august 2010.

      Adoptată la Bruxelles, 17 august 2010.

            Pentru Comisie

            Președintele

         José Manuel BARROSO

      (1)  JO L 253, 28.9.2007, p. 40.


Anunţ juridic important

|

52007BP0112(02)

2. Decizia Parlamentului European din 24 aprilie 2007 privind închiderea conturilor referitoare la execuţia bugetului celui de-al şaselea, de-al şaptelea, de-al optulea şi de-al nouălea Fond European de Dezvoltare aferent exerciţiului financiar 2005 (COM(2006)0429 - C6-0264/2006 - 2006/2169(DEC))

Jurnalul Oficial 074 E , 20/03/2008 p. 0176 - 0177

		2.Decizia Parlamentului European din 24 aprilie 2007 privind închiderea conturilor referitoare la execuţia bugetului celui de-al şaselea, de-al şaptelea, de-al optulea şi de-al nouălea Fond European de Dezvoltare aferent exerciţiului financiar 2005 (COM(2006)0429 — C6-0264/2006 — 2006/2169(DEC))Parlamentul European,- având în vedere raportul Comisiei privind urmările deciziilor privind descărcarea de gestiune din 2004 (COM(2006)0641 şi anexa sa SEC(2006)1376),- având în vedere situaţiile financiare şi conturile de venituri şi cheltuieli ale celui de-al şaselea, de-al şaptelea, de-al optulea şi de-al nouălea Fond European de Dezvoltare pentru exerciţiul financiar 2005 (COM(2006)0429 — C6-0264/2006) [1],- având în vedere raportul privind gestiunea financiară a celui de-al şaselea, de-al şaptelea, de-al optulea şi de-al nouălea Fond European de Dezvoltare pentru exerciţiul financiar 2005 (COM(2006)0405),- având în vedere Raportul anual al Curţii de Conturi privind activităţile finanţate de celui de-al şaselea, de-al şaptelea, de-al optulea şi de-al nouălea Fond European de Dezvoltare pentru exerciţiul financiar 2005, însoţit de răspunsurile instituţiilor verificate [2],- având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE [3],- având în vedere Recomandările Consiliului din 27 februarie 2007 (6061/2007 — C6-0094/2007, 6062/2007 — C6-0095/2007, 6063/2007, — C6-0096/2007, 6064/2007 — C6-0097/2007),- având în vedere articolul 33 din Acordul intern din 20 decembrie 1995 dintre reprezentanţii guvernelor statelor membre, reuniţi în cadrul Consiliului, privind finanţarea şi gestionarea ajutoarelor Comunităţii în cadrul celui de-al doilea protocol financiar al celei de-a patra convenţii ACP-CE [4],- având în vedere articolul 32 din Acordul intern din 18 septembrie 2000 dintre reprezentanţii guvernelor statelor membre, reuniţi în cadrul Consiliului, privind finanţarea şi gestionarea ajutoarelor Comunităţii în cadrul protocolului financiar al Acordului de parteneriat între ţările din Africa, Caraibe şi Pacific şi Comunitatea Europeană şi statele sale membre, semnat la Cotonou (Benin) la 23 iunie 2000, şi privind alocarea ajutoarelor financiare destinate ţărilor şi teritoriilor de peste mări, pentru care se aplică dispoziţiile părţii a patra din Tratatul CE [5],- având în vedere articolul 276 din Tratatul CE,- având în vedere articolul 74 din Regulamentul financiar din 16 iunie 1998 aplicabil cooperării pentru finanţarea dezvoltării în temeiul celei de-a patra Convenţii ACP-CE [6],- având în vedere articolul 119 din Regulamentul financiar din 27 martie 2003 aplicabil celui de-al nouălea Fond European de Dezvoltare [7],- având în vedere articolul 70, articolul 71 a treia liniuţă şi anexa V la Regulamentul său de procedură,- având în vedere raportul Comisiei pentru control bugetar şi avizul Comisiei pentru dezvoltare (A6-0115/2007),1. constată că situaţia conturilor anuale finale ale celui de-al şaselea, de-al şaptelea, de-al optulea şi de-al nouălea Fond European de Dezvoltare se prezintă după cum urmează:Sursa: Curtea de Conturi, pe baza Rapoartelor FED privind execuţia financiară şi situaţiile financiare la 31 decembrie 2005.[8] [9](million EUR) |Tabel 1 - Utilizarea cumulativă a resurselor FED la 31 decembrie 2005 || Situaţia la sfârşitul exerciţiului 2004 | Execuţia bugetului în cursul exerciţiului financiar 2005 | Situaţia la sfârşitul exerciţiului 2005 || Suma globală | Rata de execuţie % [8] | FED 6 | FED 7 | FED 8 | FED 9 | Suma globală | FED 6 | FED 7 | FED 8 | FED 9 | Suma globală | Rata de execuţie % [8] |A. RESURSE [9] | 43801,8 | | -24,6 | -86,1 | -275,1 | 1038,9 | 653,2 | 7414,8 | 10781,6 | 11315,6 | 14943,0 | 44455,0 | |B. UTILIZARE1.Angajamente financiare | 35692,2 | 81,5 | -24,6 | -86,1 | -275,1 | 3420,8 | 3035,1 | 7414,8 | 10781,6 | 11315,6 | 9215,3 | 38727,3 | 87,1 |2.Angajamente juridice individuale | 30313,2 | 69,2 | -1,3 | 110,5 | 472,0 | 2070,9 | 2652,1 | 7377,0 | 10529,0 | 10247,2 | 4812,1 | 32965,3 | 74,2 |3. Plăţi [8] | 25918,0 | 59,2 | 21,6 | 235,3 | 854,1 | 1373,7 | 2484,7 | 7333,7 | 10084,9 | 8385,2 | 2598,9 | 28402,7 | 63,9 |C. Plăţi datorate (B1-B3) | 9774,2 | 22,3 | | | | | | 81,1 | 696,7 | 2930,3 | 6616,4 | 10324,5 | 23,2 |D. Sold disponibil (A-B1) | 8109,6 | 18,5 | | | | | | 0,0 | 0,0 | 0,0 | 5727,7 | 5727,7 | 12,9 |2. aprobă închiderea conturilor referitoare la execuţia bugetului celui de-al şaselea, de-al şaptelea, de-al optulea şi de-al nouălea Fond European de Dezvoltare aferent exerciţiului financiar 2005;3. încredinţează Preşedintelui sarcina de a transmite prezenta decizie Consiliului, Comisiei, Curţii de Justiţie, Curţii de Conturi şi Băncii Europene de Investiţii, şi de a asigura publicarea acesteia în Jurnalul Oficial al Uniunii Europene (seria L).[1] JO C 265, 31.10.2006, p. 1.[2] JO C 263, 31.10.2006, p. 205.[3] JO C 263, 31.10.2006, p. 213.[4] JO L 156, 29.5.1998, p. 108.[5] JO L 317, 15.12.2000, p. 355.[6] JO L 191, 7.7.1998, p. 53.[7] JO L 83, 1.4.2003, p. 1.[8] Ca procent din resurse.[9] Alocări iniţiale pentru FED 6, 7, 8 şi 9, dobânzi, resurse diverse şi transferuri din FED anterioare.--------------------------------------------------